**Cine ești tu ?**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi, e un secol de când ai plecat

De când ai stins focul

Un secol de când mi-am forțat norocul

Și jocul, am forțat.

Mă plimb cu tălpile goale

Prin iarba moale de acasă

Mă duc agale, pe cale. ..

Ajung într-o pădure deasă.

Sunt singură, ca luna

Care suspină pe cer

Plâng, ca nebuna

Te chem și te cer.

Nu auzi, nu vezi, nu vrei să mă crezi

Ca o stâncă ești, ești de neclintit

Da'-ți cresc frunze verzi,

Stânca a-nverzit !

Și pădurea toată, parcă-nmugureşte

Într-o clipă parcă, toată ne vorbește

Și-o rază de lună

Ar vrea să ne spună :

"Focul nu s-a stins

Ați visat ! E vis !

Hai, deschideți ochii"...

Dar, în miezul nopții

Când s-au ales sorții

O forță m-a luat și m-a îngropat

În inima ta. Simțeai cum bătea ?

Cred că n-ai simțit. ..

Că ai răscolit

Pădurea și cerul. Cum nu m-ai găsit

Un colț viu de stea

Adânc, l-ai înfipt în inima ta.

De-atunci sângerez și aștept să vii...

Sunt frunza ruginită a nucilor din vii

Sunt asfințitul, vara și macii pe câmpii

Și sunt scânteia. Focul din iernile pustii.

Tu, cine ești... mai știi ?